Osnovna šola

KOROŠKA BELA JESENICE

Cesta talcev 2

4270 Jesenice

tel.: 04 5806405 04 5809840

faks: 04 5806404

e-mail: o-korbela.kr@guest.arnes.si

<http://www.oskoroskabela.si/>

Številka: 181-1/2020/10

Datum: 14. 5. 2020

**Zadeva: Osnovna navodila ob povratku učencev v šolo**

Spoštovani starši in skrbniki!

V ponedeljek, 18. maja, se učenci od prvega do vključno tretjega razreda vračajo k pouku v šolo.

V tem sporočilu bi vam radi posredovali osnovne napotke, kako postopati v pogojih, ki se nam obetajo od tega termina dalje. Želeli bi vas seznaniti z dejstvom, da so razmere in zahteve za izvedbo pouka botrovale vsem organizacijskim rešitvam. Za upoštevanje vseh navodil NIJZ smo morali opraviti popolno reorganizacijo dela. A v tem trenutku je najpomembnejša varnost nas vseh, zato želimo, da razumete, da je vsaka organizacijska rešitev posledica sledenja varnostnim izhodiščem.

VSTOP V ŠOLO JE ZARADI VARNOSTNIH RAZMER DOVOLJEN SAMO ZAPOSLENIM NA ŠOLI, UČENCEM IN OBISKOVALCEM, KI PO PREDHODNEM KLICU V TAJNIŠTVO DOBIJO ODOBRITEV VODSTVA ŠOLE.

**VHODI V ŠOLO ZA POSAMEZNE SKUPINE**

**Vsak razred bo imel v prihodnje svojo vhodno/izhodno točko. Z obvestilnimi tablami bomo v okolici šole označili, kako se pride do posameznih točk.**

* Jutranje varstvo - Zasilni izhod ob jedilnici
* 1. razred - Glavni vhod v šolo
* 2. razred - Vhod v stanovanjski del šole
* 3. razred - Zasilni izhod iz mansarde v novem delu šole.

**POTEK POUKA**

Pouk bo v prihodnjih petih tednih potekal po naslednjem urniku.

ZAČETEK POUKA

* 1. razred 8.00 - Koroška Bela
* 2., 3. razred 8.30 - Koroška Bela
* Vsi razredi 8.20 - Blejska Dobrava

ZAKLJUČEK POUKA

* 1. razred 11.30 - Koroška Bela
* 2., 3. razred 12.00 - Koroška Bela
* Vsi razredi 11.50 - Blejska Dobrava

Učenci naj v šolo ne hodijo več kot 10 min pred začetkom pouka. Po zaključku pouka naj takoj odidejo domov in naj se ne zadržujejo v okolici šole.

**SKUPINE UČENCEV IN UČITELJICE, KI JIH BODO POUČEVALE**

Učenci so razdeljeni v posamezne skupine, ki jih zaradi varstva osebnih podatkov ne smemo javno objaviti. Osnovno vodilo pri oblikovanju skupin sta nam bila zdravje in varnost, ter navodilo, da se učenci iz različnih skupin ne smejo mešati med seboj.

Skupine učencev 1. razredov bodo učile učiteljice Tina Kramar, Sabina Kermc, Stanka Rakar in Nataša Strgar.

Skupine učencev 2. razredov bodo učile učiteljice Petra Jenko, Petra Mandić, Živa Žerovnik in Urška Razingar.

Skupine učencev 3. razredov bodo učile učiteljice Maruša Mežnarec, Bojana Skumavc, Karmen Kejžar in Mojca Klavžar.

Skupine učencev na podružnični šoli bodo poučevale učiteljice Metka Rabič Por, Romana Tomažin, Jana Lavtižar Pekolj, Elena Maksimović, Anja Smolej, Veronika Križaj in Romana Muhar.

**JUTRANJE VARSTVO**

Starši učence pripeljete do vhodno/izhodne točke ob jedilnici šole. Tam jih sprejme dežurna zaposlena, ga. Barbara Burnik, in jih usmeri do učilnice, kjer jih prevzame učiteljica v jutranjem varstvu.

**PODALJŠANO BIVANJE**

Učence, ki bodo odhajali domov v spremstvu, spremljevalci počakajo pri vhodno/izhodni točki, določeni za razred, v katerem se šola učenec.

Po telefonu pokličejo v oddelke podaljšanega bivanja, se predstavijo in povedo, katerega učenca bodo odpeljali domov.

Učiteljica ga bo v spremstvu odrasle osebe napotila na vhodno/izhodno točko za posamezen razred.

Kontaktne telefonske številke za prevzem otroka:

* 041620978 - 1. razred, Koroška Bela
* 041762590 - 2. razred, Koroška Bela
* 041621023 - Podružnica na Blejski Dobravi

**IZJAVA O ZDRAVSTVENEM STANJU**

Naj vas znova spomnimo, da je potrebno podpisano izjavo o zdravstvenem stanju vaših otrok do ponedeljka NUJNO oddati razredničarki vašega sina oz. hčere. Brez izjave, da je otrok zdrav učencev v šolo ne smemo sprejeti.

**NUJNE POTREBŠČINE**

Učenci naj prvi dan s seboj prinesejo copate, plastenko za vodo, podpisano podlogo za sedenje (potrebovali jo bodo za pouk na prostem) in potrebščine, ki vam jih bodo v posebnem dopisu naročile razredničarke. Nekateri imajo copate še v svojih garderobnih omaricah. Prevzeli jih bodo pod nadzorom učiteljic. Opozorili bi vas radi, da ničesar, kar bodo učenci prinesli v šolo, zaradi preprečevanja širjenja virusa, do konca šolskega leta ne bodo smeli odnesti domov. Zaščitnih mask med poukom učenci ne potrebujejo.

**AVTOBUSNI PREVOZI**

Med avtobusnim prevozom velja nujnost nošenja obrazne maske tudi za otroke.

JAVORNIŠKI ROVT

Odhod avtobusa iz Javorniškega Rovta - Pristave:

* 8.05

Povratek avtobusa v Javorniški Rovt - Pristavo izpred šole:

* 12.10 - prvi avtobus
* 13.15 - drugi avtobus

Naročite učencem, naj se na avtobusni postaji postavijo na ustrezno varnostno razdaljo, ki je označena s “smejkoti”.

**ODJAVA OBROKOV**

V kolikor bo učenec v šoli manjkal, ga po že znanem načinu odjavite od obrokov šolske prehrane, prijave pa zaradi organizacijskih rešitev ne bodo možne. Učenci so do konca šolskega leta na kosilo prijavljeni tako, kot ste jih prijavili ob povpraševanju pri prejšnjem dopisu.

Veselimo se vnovičnega srečanja, a se zavedamo odgovornosti, zato želimo, da otroke opozorite na upoštevanje navodil učiteljev.

S pozdravi,

Rok Pekolj, ravnatelj

